Rezumatul Studiului 11 - Arestarea în Ierusalim

1. **Problemele lui Pavel în Ierusalim:**
	* ***Probleme între fraţi*. Fapte 21:15-26.**
		+ Pavel a fost întâmpinat cu căldură de biserica din Ierusalim.
		+ Totuşi, Iacov l-a informat de câteva critici pe care le-a primit la adresa lui. Conform acestora, Pavel îi învăţa pe iudei să abandoneze obiceiurile naţionale.
		+ Pavel ar fi putut să nege pur şi simplu criticile. Totuşi, a acceptat cererea lui Iacov. Această atitudine, implica, tacit, acceptarea tradiţiilor iudaice ca mijloc de mântuire.
	* ***Probleme între iudei*. Fapte 21:27-36.**
		+ Pavel a fost acuzat de iudei că ar fi introdus neamurile în curtea iudeilor.
		+ Agitaţia a fost atât de mare încât, dacă nu ar fi intervenit tribunul Claudiu Lisias, mulţimea l-ar fi linşat pe Pavel. Tribunul l-a arestat pe Pavel şi a poruncit să fie dus în fortăreaţa Antonia.
2. **Pavel se apără:**
	* ***Apărarea înaintea mulţimii*. Fapte 21:37-22:29.**
		+ Apărarea lui Pavel era o tendinţă de evanghelizare a compatrioţilor săi prin mărturia sa personală, încercând să îi convingă de faptul că Isus era Mesia.
		+ Toţi l-au ascultat pe Pavel cu atenţie, până ce s-a referit la misiunea sa printre neamuri. (Fapte 22:22).
		+ În acel moment, tribunul a poruncit să fie dus în fortăreaţă şi biciuit. Pavel s-a folosit atunci de drepturile sale ca şi cetăţean roman pentru a scăpa de pedeapsă.
	* ***Apărarea înaintea Sinedriului*. Fapte 22:30-23:11.**
		+ Pavel a încercat să vorbească Sinedriului, aşa cum a făcut înaintea mulţimii, despre devoţiunea sa personală, despre persecuţia împotriva creştinilor, despre descoperirile lui Isus, despre convertirea sa.
		+ Totuşi, nici nu a început bine că Anania a trimis să îl bată. Astfel s-a încheiat brusc discursul apostolului.
		+ Atunci Pavel i-a adus pe farisei împotriva saducheilor, vorbindu-le despre înviere. Din nou a trebuit Claudiu Lisias să îl salveze pe Pavel.
		+ Dumnezeu l-a încurajat pe apostol şi l-a asigurat că va da mărturie în Roma.
3. **Scăpat de la moarte. Fapte 23:12-35.**
	* Dumnezeu l-a folosit pe nepotul lui Pavel pentru a-l scăpa de la moarte din mâinile iudeilor.
	* Tribunul, avertizat de tânăr, a poruncit ca Pavel să fie transferat la Cezareea.
	* Numărul oamenilor care formau complotul (mai mult de 40), ura manifestată de iudei şi chiar de Sinedriu, l-a obligat pe Claudiu Lisias să fie foarte precaut în asigurarea siguranţei lui Pavel.
	* Înaintea guvernatorului Felix, apostolul putea să îşi exercite dreptul la o judecată dreaptă, şi să apeleze - dacă era necesar - chiar la Cezar.